Dragnea: Zvonurile că e război în PSD sunt false, azi jucăm kems;

Băiatul care-i ia ţigări lui Dragnea, practic al doilea om din partid, i-a luat azi Kent scurt în loc de Kent lung;

Atacul va fi total: îi vor cere nu doar să renunţe la şefia partidului, ci şi să se lase de fumat;

30 de filiale îi cer demisia lui Dragnea şi 12 sunt alături de el, dar Liviu Pop l-a asigurat că 12 e mai mare decât 30;

Jandarmeria a declarat că nu înţelege mare lucru din conflictul ăsta, aşa că o să ne gazeze tot pe noi;

Nu se ştie de care parte e Viorica Dăncilă, că sunt semnături cu degetul pe ambele foi;

Dragnea are un plan B: să treacă la partidul lui Ponta şi să-l dea afară pe Ponta şi de acolo;

La rândul lui, fostul premier Tudose a cerut susţinerea mai multor colegi fiindcă a exagerat cu negocierile aseară;

Dragnea are încă prieteni în partid: a fost surprins la baie, dând mâna cu Codrin Ştefănescu;

Pe modelul Tudorel Toader, Petre Daea i-a scris şefului Pieţei Obor să suplimenteze locurile la taraba cu brânză;

Nişte copii puşi pe şotii au învăţat-o pe Dăncilă să zică “Dragnea, demisia!”;

Liberalii sunt preocupaţi de războiul din PSD: vor să ştie cu care tabără fac blat la următoarele alegeri;

Or avea jandarmii lui Dragnea tunuri cu apă, dar să nu uităm că Firea are un submarin în Voluntari.